Source: https://www.zakonypreludi.sk/zz/2016-27
Timestamp: 2020-06-05 03:32:41+00:00
Document Index: 15960639

Matched Legal Cases: ['§ 9', '§ 21', '§ 50', '§ 9', '§ 8', '§ 6', '§ 9', '§ 9', '§ 27', '§ 120', '§ 6', '§ 15', '§ 27', '§ 19', '§ 27', '§ 21', '§ 21', '§ 9', '§ 9', '§ 9', '§ 9', '§ 9', '§ 9', '§ 9', '§ 9', '§ 9', '§ 9', '§ 9', '§ 4', '§ 6', '§ 51']

27/2016 Z. z. Oznámenie o opatrení o postupoch účtovania v sústave jednoduchého účtovníctva | Aktuálne znenie
27/2016 Z. z.
Oznámenie č. 27/2016 Z. z.Oznámenie Ministerstva financií Slovenskej republiky o vydaní opatrenia z 2. decembra 2015 č. MF/19751/2015-74, ktorým sa mení a dopĺňa opatrenie Ministerstva financií Slovenskej republiky z 1. decembra 2010 č. MF/24975/2010-74, ktorým sa ustanovujú podrobnosti o postupoch účtovania a podrobnosti o usporiadaní, označovaní položiek účtovnej závierky, obsahovom vymedzení niektorých položiek a rozsahu údajov určených z účtovnej závierky na zverejnenie pre účtovné jednotky účtujúce v sústave jednoduchého účtovníctva, ktoré nie sú založené alebo zriadené na účel podnikania v znení neskorších predpisov
opatrenie z 2. decembra 2015 č. MF/19751/2015-74, ktorým sa mení a dopĺňa opatrenie Ministerstva financií Slovenskej republiky z 1. decembra 2010 č. MF/24975/2010-74, ktorým sa ustanovujú podrobnosti o postupoch účtovania a podrobnosti o usporiadaní, označovaní položiek účtovnej závierky, obsahovom vymedzení niektorých položiek a rozsahu údajov určených z účtovnej závierky na zverejnenie pre účtovné jednotky účtujúce v sústave jednoduchého účtovníctva, ktoré nie sú založené alebo zriadené na účel podnikania v znení neskorších predpisov.
Týmto opatrením sa mení a dopĺňa opatrenie Ministerstva financií Slovenskej republiky z 1. decembra 2010 č. MF/24975/2010-74, ktorým sa ustanovujú podrobnosti o postupoch účtovania a podrobnosti o usporiadaní, označovaní položiek účtovnej závierky, obsahovom vymedzení niektorých položiek a rozsahu údajov určených z účtovnej závierky na zverejnenie pre účtovné jednotky účtujúce v sústave jednoduchého účtovníctva, ktoré nie sú založené alebo zriadené na účel podnikania (oznámenie č. 472/2010 Z. z.) v znení opatrenia zo 14. decembra 2011 č. MF/27210/2011-74 (oznámenie č. 561/2011 Z. z.), opatrenia zo 14. novembra 2012 č. MF/22612/2012-74 (oznámenie č. 368/2012 Z. z.) a opatrenia z 30. októbra 2013 č. MF/17695/2013-74 (oznámenie č. 380/2013 Z. z.).
Opatrenie Ministerstva financií Slovenskej republiky z 1. decembra 2010 č. MF/24975/2010-74, ktorým sa ustanovujú podrobnosti o postupoch účtovania a podrobnosti o usporiadaní, označovaní položiek účtovnej závierky, obsahovom vymedzení niektorých položiek a rozsahu údajov určených z účtovnej závierky na zverejnenie pre účtovné jednotky účtujúce v sústave jednoduchého účtovníctva, ktoré nie sú založené alebo zriadené na účel podnikania (oznámenie č. 472/2010 Z. z.) v znení opatrenia zo 14. decembra 2011 č. MF/27210/2011-74 (oznámenie č. 561/2011 Z. z.), opatrenia zo 14. novembra 2012 č. MF/22612/2012-74 (oznámenie č. 368/2012 Z. z.) a opatrenia z 30. októbra 2013 č. MF/17695/2013-74 (oznámenie č. 380/2013 Z. z.) sa mení a dopĺňa takto:
1. V § 9 ods. 17 sa na konci bodka nahrádza čiarkou a pripájajú sa tieto slová: „ako aj príjmy prijaté na základe zmluvy o sponzorstve v športe4a) účtované podľa § 21a, ktoré sa vo výkaze o príjmoch a výdavkoch vykazujú v stĺpci zdaňovaná činnosť.“.
„4a) § 50 a 51 zákona č. 440/2015 Z. z. o športe a o zmene a doplnení niektorých zákonov.“.
2. V § 9 ods. 22 tretia veta znie: „V účtovnej jednotke, ktorá je športovou organizáciou podľa osobitného predpisu,5b) sa ako služby účtujú výdavky spojené s prestupmi a hosťovaním hráčov, výdavky na usporadúvanie domácich a medzinárodných súťaží vrátane registračných poplatkov, štartovného, výdavkov na ceny, stravovanie a občerstvenie športovcov a iných oprávnených osôb a náhrada za stratu času dobrovoľníka zapísaného v informačnom systéme športu podľa osobitného predpisu5c).“.
„5b) § 8 zákona č. 440/2015 Z. z.
5c) § 6 ods. 2 písm. e) zákona č. 406/2011 Z. z. v znení zákona č. 440/2015 Z. z.“.
3. V § 9 ods. 25 sa na konci pripája táto veta: „Ako prevádzková réžia sa účtujú aj výdavky na overenie účtovnej závierky a výročnej správy audítorom alebo audítorskou spoločnosťou.“.
4. § 9 sa dopĺňa odsekom 27, ktorý znie:
„(27) V peňažnom denníku v prehľade o nepeňažných účtovných prípadoch sa účtuje aj hodnota
a) vykonávanej dobrovoľníckej činnosti na základe zmluvy o dobrovoľníckej činnosti6a) podľa charakteru vykonávanej dobrovoľníckej práce, pri čerpaní prostriedkov Európskej únie alebo finančného mechanizmu členského štátu Európskeho hospodárskeho priestoru,
b) nepeňažného plnenia prijatá alebo poskytnutá na základe zmluvy o sponzorstve v športe4a) ocenená v reálnej hodnote podľa § 27 zákona.“.
„6a) § 120 Zákonníka práce v znení neskorších predpisov.
§ 6 zákona č. 406/2011 Z. z. v znení zákona č. 440/2015 Z. z. “.
5. Poznámky pod čiarou k odkazom 17, 18 a 20 znejú:
„17) Zákon č. 49/2002 Z. z. o ochrane pamiatkového fondu v znení neskorších predpisov. Zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov.
Zákon č. 126/2015 Z. z. o knižniciach a o zmene a doplnení zákona č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení zákona č. 38/2014 Z. z.
18) Napríklad zákon č. 543/2002 Z. z. o ochrane prírody a krajiny v znení neskorších predpisov, zákon č. 364/2004 Z. z. o vodách a o zmene zákona Slovenskej národnej rady č.372/1990 Zb. o priestupkoch v znení neskorších predpisov (vodný zákon) v znení neskorších predpisov, zákon č. 351/2011 Z. z. o elektronických komunikáciách v znení neskorších predpisov, zákon č. 251/2012 Z. z. o energetike a o zmene a doplnení niektorých zákonov v znení neskorších predpisov.
20) Zákon č. 251/2012 Z. z. v znení neskorších predpisov.“.
6. V § 15 odsek 5 znie:
„(5) Reálnou hodnotou podľa § 27 ods. 2 zákona sa oceňuje
a) dlhodobý majetok nadobudnutý bezodplatne,
b) dlhodobý majetok novozistený a v účtovníctve doteraz nezaúčtovaný, napríklad inventarizačný prebytok.“.
7. V § 19 ods. 2 sa slová „reprodukčnou obstarávacou cenou“ nahrádzajú slovami „reálnou hodnotou podľa § 27 ods. 2 zákona“.
8. Za § 21 sa vkladá § 21a, ktorý vrátane nadpisu znie:
(1) Ak v účtovnej jednotke, ktorá je sponzorom, podpisom zmluvy o sponzorstve v športe4a) vznikol z príjmov zo zdaňovanej činnosti záväzok, ktorým sa účtovná jednotka zaväzuje poskytnúť peňažné plnenie alebo nepeňažné plnenie (ďalej len „sponzorské“) športovcovi24a), športovému odborníkovi24b) alebo športovej organizácii5b) (ďalej len „sponzorovaný“), účtuje sa v knihe záväzkov. Sponzorské sa v účtovnej jednotke, ktorá je sponzorom, účtuje v peňažnom denníku ako výdavok podľa § 9 ods. 12 písm. e) štvrtého bodu a v rovnakej výške v knihe záväzkov ako zníženie záväzku voči sponzorovanému. Na základe informácie o použití sponzorského24c) sa v rámci uzávierkových účtovných operácií účtuje prírastok výdavkov zahrnovaných do základu dane4) podľa § 9 ods. 12 písm. i) v účtovnom období, v ktorom nastalo skutočné použitie sponzorského.
(2) Ak účtovná jednotka, ktorá je športovou organizáciou,5b) podpíše zmluvu o sponzorstve v športe, účtuje sa v knihe pohľadávok pohľadávka voči sponzorovi. V účtovnej jednotke, ktorá je športovou organizáciou, sa prijatie sponzorského účtuje v peňažnom denníku ako príjem peňažných prostriedkov na účet v banke a v členení podľa § 9 ods. 12 písm. d) desiateho bodu, súčasne sa v knihe pohľadávok vo výške prijatého sponzorského zníži pohľadávka voči sponzorovi.
(3) Na konci účtovného obdobia, v ktorom sa prijalo sponzorské, sa suma nepoužitého sponzorského účtuje v rámci uzávierkových účtovných prípadov ako nepeňažný výdavok podľa § 9 ods. 12 písm. c) a ako zníženie príjmu zo sponzorského podľa § 9 ods. 12 písm. d) desiateho bodu. V nasledujúcich účtovných obdobiach sa suma použitého sponzorského účtuje v rámci uzávierkových účtovných prípadov ako nepeňažný príjem podľa § 9 ods. 12 písm. c) a príjem sponzorského podľa § 9 ods. 12 písm. d) desiateho bodu.
(4) Použitie sponzorského sa v účtovnej jednotke, ktorá je športovou organizáciou, účtuje v peňažnom denníku ako výdavok v členení podľa § 9 ods. 12 písm. e) a súčasne v knihe záväzkov ako zníženie záväzku. Ak sa sponzorské použije na nákup dlhodobého majetku, vo výkaze o príjmoch a výdavkoch sa vykáže vo výške odpisov k príslušnému majetku, a to na riadku Prevádzková réžia. Ak sa sponzorské použije na bežné výdavky, vo výkaze o príjmoch a výdavkoch sa vykáže vo výške použitého sponzorského.
(5) V účtovnej jednotke, ktorá je športovou organizáciou a ktorej porušením podmienok zmluvy o sponzorstve v športe vznikla povinnosť vrátiť peňažné prostriedky za neoprávnené použitie sponzorského, sa v knihe záväzkov účtuje záväzok voči účtovnej jednotke, ktorá je sponzorom. Následná úhrada záväzku sa účtuje v peňažnom denníku podľa § 9 ods. 12 písm. e) ôsmeho bodu. V účtovnej jednotke, ktorá je sponzorom, sa pri porušení podmienok zmluvy o sponzorstve v športe účtuje v knihe pohľadávok pohľadávka voči sponzorovanému vo výške sumy peňažných prostriedkov určených na vrátenie. Ak nastane povinnosť vrátenia neoprávnene vynaložených peňažných prostriedkov zo sponzorského v tom istom účtovnom období ako je jeho prijatie, v deň účtovania vrátenia peňažných prostriedkov zo sponzorského sa v účtovnej jednotke, ktorá je sponzorom, účtuje v peňažnom denníku zníženie výdavkov podľa § 9 ods. 12 písm. e) štvrtého bodu a súčasne sa zníži v knihe pohľadávok pohľadávka voči sponzorovanému. V iných účtovných obdobiach sa v účtovnej jednotke, ktorá je sponzorom, účtuje príjem podľa § 9 ods. 12 písm. e) ôsmeho bodu a súčasne sa zníži v knihe pohľadávok pohľadávka voči sponzorovanému.“.
Poznámky pod čiarou k odkazom 24a až 24c znejú:
„24a) § 4 zákona č. 440/2015 Z. z.
24b) § 6 ods. 1 písm. a) zákona č. 440/2015 Z. z.
24c) § 51 ods. 3 zákona č. 440/2015 Z. z.“.